**TEHNISKĀ SPECIFIKĀCIJA**

**Projekta “Infrastruktūras uzlabošana uzņēmējdarbības attīstībai Jaunkūlu ielā, Ādažos ” projektēšana un autoruzraudzība**

Tehniskā specifikācijā lietoti šādi termini:

**Pasūtītājs** – Ādažu novada pašvaldība, reģ.nr. 90000048472, Gaujas iela 33A, Ādaži, Ādažu novads, LV-2164;

**Projektētājs** – būvspeciālists vai būvkomersants, ar kuru Pasūtītājs noslēgs rakstveida līgumu par Būvprojekta izstrādi (projektēšanu);

**Būvprojekts** – informācijas kopums, kas satur grafisko, tekstuālo un citu informāciju par būvniecības ieceri, tai skaitā par būves vai tās piederumu raksturlielumiem;

**Autoruzraugs** – Pasūtītāja nozīmēts Projektētājs, kurš nodrošina un atbild par Būvprojekta daļu risinājumu mijiedarbību, Būvprojekta saturu kopumā un atbilstību Būvdarbu līguma un normatīvo aktu prasībām, kā arī nodrošina un veic Būvdarbu autoruzraudzību;

|  |  |  |
| --- | --- | --- |
| **1.** | **VISPĀRĪGIE DATI PAR OBJEKTU** | |
| 1.1. | Projektējamā objekta nosaukums, adrese | **“Jaunkūlu ielas rekonstrukcija” Ādažos.** |
| 1.2. | Būves adrese | **Jaunkūlu iela, Veckūlu ceļš, Ādaži, Ādažu novads** |
| 1.3. | Projektēšanas mērķis | Veikt Jaunkūlu ielas un Veckūlu ceļa posma braucamās daļas asfaltbetona ceļa seguma rekonstrukciju un asfaltbetona seguma izbūvi. Ierīkot jaunu gājēju - veloceliņu un apgaismojumu Jaunkūlu ielā posmā no Rīgas ielas līdz Plostnieku ielai un Veckūlu ceļa posmā (150 m). Veikt saimnieciskās kanalizācijas izbūv pa Jaunkūlu ielu līdz Plostnieku ielai (400 m), ar pieslēgumu sūkņu stacijai. Veikt infrastruktūras rekonstrukciju ražošanas zonas pieejamības uzlabošanai. |
| 1.4. | Zemes gabala īpašnieks un pasūtītājs | Ādažu novada pašvaldība  Gaujas iela 33 A, Ādaži, Ādažu novads, LV-2164 |
| 1.5. | Pasūtītāja kontaktpersona | Tehniskais projektu vadītājs Arno Podiņš  e-pasts: [arno.podins@adazunovads.lv](mailto:arno.podins@adazunovads.lv)  tālr. 20221314 |
| 1.6. | Finansējums | Projekts tiek realizēts Eiropas Savienības Kohēzijas politikas programmas 2021.–2027. gadam 5.1.1. SAM “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” ietvaros. |
| **2.** | **PROJEKTĒŠANAS NOSACĪJUMI** | |
| 2.1. | Projekta teritorija | Jaunkūlu iela un Veckūlu ceļa posma trase ar nepieciešamajiem pieslēgumiem zemesgabaliem projektējama pašvaldībai piederošajos zemes gabalos:  Krustojums ar Rīgas gatvi, kadastra Nr.80440100105;  Jaunkūlu iela, kadastra Nr. 80440100207; - 0.8 km;  Krustojums ar Liegu ceļu, kadastra Nr.80440100105;  Veckūlu ceļš, kadastra Nr. 80440100213 – 0.15 km. |
| 2.2. | Būvniecības veids | |  |  |  |  | | --- | --- | --- | --- | | Būvniecība | | | | | Jauna būvniecība | Pārbūve | Atjaunošana | Nojaukšana | |  | X |  |  | |
| 2.3. | Būvprojekta projektēšanas un būvniecības kārtas | Projektēšanu un būvniecību paredzēts sadalīt trīs kārtās.  I kārta – Jaunkūlu ielas no Rīgas ielas (600 m) pārbūve, piegulošās teritorijas labiekārtojums;  II kārta – Jaunkūlu ielas līdz Plostnieku ielai (200 m) pārbūve, piegulošās teritorijas labiekārtojums;  III kārta – Veckūlu ceļa posma (150 m) pārbūve, piegulošās teritorijas labiekārtojums. |
| 2.4. | Inženierbūves grupa, funkcija un parametri | 1. Jaunkūlu ielas pārbūve un Veckūlu ceļa posma pārbūve – II grupas inženierbūve. Satiksmes infrastruktūra (būvju klasifikācijas kods pēc CC kataloga - 2112). 2. Inženierkomunikāciju izbūve/pārbūve:    1. Apgaismojums    2. Sadzīves kanalizācija |
| 2.5. | Būvprojekta veids  saskaņā ar Ministru kabineta 14.10.2014. noteikumi Nr.633 „Autoceļu un ielu būvnoteikumi" (7.pielikums) | |  |  | | --- | --- | | Būvprojekts minimālā sastāvā (BMS) | X | | Būvprojekts (BP) | X | |
| 2.6. | Esošās situācijas/objekta apraksts | Jaunkūlu iela, saskaņā ar Ādažu novada teritorijas plānojuma transporta shēmu, ir maģistrālā iela, kas šobrīd nepilda maģistrālās ielas funkcijas. Tā apkalpo ražošanas teritorijas un nodrošina iedzīvotāju piekļuvi saviem īpašumiem, Ielā noris vietējā transporta kustība, ar kravas transporta un traktortehnikas īpatsvaru.  Esošais ielas asfaltbetona brauktuves platums ir 6,0 m līdz 12,0 m. Brauktuves malas vairākos posmos nav vizuāli uztveramas, jo robežojas ar no brauktuves neatdalītiem asfaltētiem laukumiem. Ielas sega lielākoties ir nolietojusies – sastopami segas iesēdumi un bedres, vietām izveidojies plaisu tīkls, kas ievērojami pasliktina satiksmes drošību un komfortu.  Pašlaik Jaunkūlu ielā ir organizēta divvirzienu satiksmes plūsma. Gājēju ietves nav izveidotas. Nav izveidota savienota un nepārtraukta infrastruktūra.  Esošie plašie asfaltētie laukumi tiek izmantoti automašīnu novietošanai. |
| 2.7. | Projektēšanas uzdevumu mērķis un sasniedzamais rezultāts | Jaunkūlu ielai un Veckūlu ceļa posmam nepieciešams izstrādāt pārbūves būvprojektu atbilstoši Latvijas būvnormatīvu un standartu prasībām, kas nodrošinātu ielu ilgmūžību un satiksmes drošību. Pēc pārbūves ielu nestspējai ir jānodrošina ikdienas satiksmes slodžu uzņemšana atbilstoši MK noteikumiem 02.06.2015. Nr.279 “Ceļu satiksmes noteikumi”.  Nodrošināt galveno slodzi nesošo ielu konstrukciju ilgizturību, ar minimāliem ekspluatācijas izdevumiem, atbilstoši satiksmes drošības līmeni, vides pieejamību cilvēkiem ar īpašām vajadzībām, gājēju, velosipēdistu, kravas un traktortehnikas un satiksmes dalībnieku komfortu, kā arī ielas kvalitatīvu un estētisku risinājumu. |
| 2.8. | Normatīvie akti | Būvprojektu izstrādā saskaņā ar:   1. Būvniecības likumu; 2. Ministru kabineta 19.08.2014. noteikumiem Nr.500 “Vispārīgie būvnoteikumi”; 3. Ministru kabineta 28.08.2018. noteikumiem Nr.545 “Noteikumi par Latvijas būvnormatīvu LBN 202-18 “Būvniecības ieceres dokumentācijas noformēšana””; 4. Ministru kabineta 14.10.2014. noteikumiem Nr.633 “Autoceļu un ielu būvnoteikumi”; 5. Ministru kabineta 30.06.2015. noteikumiem Nr.327 – “Noteikumi par Latvijas būvnormatīvu LBN 223-15 “Kanalizācijas būves””; 6. “Autoceļu būvdarbu specifikācijas 2019” un “Autoceļu būvdarbu specifikācija 2023”; 7. Spēkā esošais teritorijas plānojums. 8. Latvijas valsts standartiem (LVS) – LVS 190-1:2000, LVS 190-2:2007, LVS 99:2010, LVS 190-10:2007 |
| 2.9. | **Projektā ietveramie risinājumi:** |  |
|  | Izpētes un projektēšanas laikā veicamie pasākumi | 1. Būves tehniskā apsekošana; 2. Inženierizpētes; 3. Būvkonstrukciju aprēķini; 4. Veikt topogrāfisko uzmērīšanu atbilstoši Ādažu novada pašvaldības domes saistošiem noteikumiem Nr.41/2021 “Par augstas detalizācijas topogrāfiskās informācijas un citas ģeotelpiskās informācijas aprites kārtību”; 5. Inženierģeoloģiskās izpētes uzdevumu sastāda Projektētājs un saskaņo ar Pasūtītāju; 6. Inženierģeoloģisko izpēti veic Projektētājs; 7. Apstādījumu inventarizācija, t.sk., veikt kokaugu izvērtēšanu un paredzēt nokaltušo un bīstamo koku izzāģēšanu, celmu izraušanu un koku vainagošanu; 8. Projektēt ceļa zīmes un norādes saskaņā ar VSIA “Latvijas Valsts ceļi” (LVC) izsniegtajiem tehniskajiem noteikumiem un paredzēt ielu nosaukumu norādes; 9. Pirms projekta izstrādes inženierkomunikāciju tīkliem, visus augstumus precizēt uz vietas objektā. Projektējot ceļu vertikālo plānojumu, nodrošināt esošo, pārbūvējamo un izbūvējamo komunikāciju iebūves dziļumus atbilstoši normatīviem; 10. Ādažu novada pašvaldības Būvvaldes izsniegto būvatļauju 10 dienu laikā reģistrēt “LVC” Centra reģiona Rīgas nodaļā; 11. Projektā detalizēti uzrādīt pielietojamos materiālus; 12. Projektētājs nodrošina ceļu drošības audita pasūtīšanu un atzinuma saņemšanu atbilstoši Ministru kabineta 25.11.2008. noteikumiem Nr. 972 “Ceļu drošības audita noteikumi”. |
|  | Vispārējie nosacījumi | 1. Projektēšanas laikā nodrošināt Pasūtītāja un Pasūtītāja darba grupas iesaisti projekta risinājumu apspriešanā, lai sekmētu projekta veiksmīgu realizāciju; 2. Projektētājam nodrošināt, lai Būvprojektā tiktu iekļauti materiāli, risinājumi un aprīkojums, kuriem pēc iespējas pieejams ekvivalents variants. Pretendentam ir pienākums informēt Pasūtītāju par vairākiem (vismaz diviem) alternatīviem risinājumiem, sniedzot to salīdzinošu izvērtējumu - tehnisko un ekonomisko pamatojumu; 3. Projektēšanas darbus izpildīt atbilstoši līgumam, darba uzdevumam, Būvniecības likumdošanai, MK 20.06.2017. noteikumiem Nr. 353 “Prasības zaļajam publiskajam iepirkumam un to piemērošanas kārtība”, kā arī citiem normatīvajiem aktiem; 4. Pieprasīt un saņemt ieinteresēto institūciju tehniskos un īpašos noteikumus; 5. Būvprojekta risinājumiem jānodrošina klimata pārmaiņu mazināšana un pielāgošanos klimata pārmaiņām izpildot horizontālā principa “Energoefektivitāte pirmajā vietā” un principa “Nenodarīt būtisku kaitējumu” noteiktās prasības; 6. Ietves/veloceliņa segumu pieslēgumu vietās pie brauktuves paredzēt vienā līmenī, bez augstumu starpības. Risinājumus izvēlēties atbilstoši biedrības “Apeirons” apstiprinātām rekomendācijām; 7. Paredzēt orientējošu un brīdinošo “vadlīniju” izbūvi ietvēs, pie krustojumiem ar ielām un piebraucamajiem ceļiem; 8. Uzsākot būvniecību un atsedzot konstrukcijas, Projektētājam iepriekš paredzot izdevumus, veikt nepieciešamos papildus izpētes darbus un autoruzraudzības kārtībā sniegt nepieciešamos risinājumus; 9. Būvprojektā norādīt atgūstamos materiālus un paredzēt to transportēšanas izdevumus (ne tālāk kā 15 km attālumā), saskaņā ar Pasūtītāja norādījumiem. |
|  | Segumi | 1. Brauktuves segums – Asfaltbetona segums vai valčbetona segums, piedāvāt variantus tos argumentējot no tehniskās un ekonomiskās puses (minimālais platums 7 m ), lai nodrošinātu kravas transporta un traktortehnikas transporta kustību; 2. Gājēju un veloceliņa segums – ūdenscaurlaidīgs – betona bruģa un/vai plākšņu segums (platums 2,25-2,5 m). Pielietot bruģa formu bez malas fāzes, brūnā un baltā krāsā; 3. Jānodrošina labi pamanāmu veloceliņa marķēšanas veidu; 4. Pirms Būvprojekta izstrādes uzsākšanas saskaņot ar Pasūtītāju apstādījumu izveides un labiekārtojuma principiālos risinājumus. |
|  | Apgaismojums | 1. Izstrādāt apgaismojuma risinājumus atbilstoši normatīvajiem aktiem un labās prakses piemēriem; 2. Apgaismojuma elementus (laternas) izvēlēties, samērojot kvalitāti un ekonomisku cenu līmeni; 3. Laternu izvietojums – gar brauktuvi, ietvēm un veloceliņu plānojams atbilstoši normatīvu prasībām, pielietojot ekonomiskākos LED gaismekļu risinājumus; 4. Paredzēt radio vadāmību – automatizēto vadības sistēmu, ar centralizētu vadību un ātrdarbīgiem ciparu radio sakariem. |
|  | Labiekārtojuma elementi | 1. Ielai piegulošajā teritorijā paredzēt atpūtas vietas ar vandāldroša dizaina soliem, ar atkritumu urnām; 2. Paredzēt atkritumu urnas, kas nodrošina atkritumu šķirošanu (ar sadalījumu 2 vai 3 segmentos un dalītās vākšanas marķējumu), ar nosedzošo vāku un pelnu uztvērēju, viegli apsaimniekojamas, katra segmenta tilpumu vismaz 50 l. |
|  | Apstādījumi | 1. Ielu projektēt ainaviski pievilcīgu, saglabājot teritorijā vērtīgos kokus; 2. Paredzēt jaunus stādījumus, ņemot vērā ielas kontekstu; 3. Veikt brauktuves un gājēju - veloceliņa piegulošās teritorijas apzaļumošanu; 4. Projekta dokumentācijā iekļaut prasības saglabājamo koku aizsardzībai būvdarbu laikā un paredzēt koku vainagu sakopšanu pēc būvdarbu beigām. DOP iekļaut detalizētas prasības, nosacījumus, shēmas. |
| 2.10. | Projektēšanas uzdevumam saistoši dokumenti | 1. Topogrāfiskā uzmērījuma plāns Jaunkūlu ielai un Veckūlu ceļa posmam tai pieguļošajai teritorijai (topogrāfiskā plāna daļa jāuzmēra Izpildītājam); 2. Zemesgrāmatu apliecības - tiks izsniegtas izpildītājam līguma izpildes laikā. |
| 2.11. | Tāmes, būvdarbu apjomi | 1. Tāmes jāiesniedz atbilstoši tehniskajai specifikācijai un atbilstoši 03.05.2017. MK noteikumu Nr. 330 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” 5., 6. un 7. pielikumam; 2. Tāmju dokumentācijā jānorāda visas izmaksas, tehniskajā specifikācijā norādīto darbu pilnīgai izpildei un objekta nodošanai ekspluatācijā. Cenās jāiekļauj visas izmaksas, kas saistītas ar Būvdarbu veikšanu. |
| **3.** | **PRASĪBAS BŪVPROJEKTA IZSTRĀDĀTĀJAM** | |
| 3.1. | Sagatavot izejmateriālus projektēšanai | Tehniskos noteikumus pieprasa Izpildītājs. |
| 3.2. | Inženierizpētes un ģeoloģiskie darbi | Veic izstrādes Izpildītājs. |
| 3.3. | Vēsturisko izpēti – pieejamo vēsturisko materiālu apkopojuma apjomā | Izpēte nav jāveic. |
| 3.4. | Nestandarta iekārtu/objektu darba zīmējumi (izgatavošanai) | Ja Izpildītājs paredz projektu risinājumos, tad jāizstrādā projektu ietvaros detalizēti darba zīmējumi. |
| 3.5. | Dizains | Jā, ja paredz nestandarta risinājumus – labiekārtojuma elementiem, t.sk. apgaismojuma stabiem, apgaismojuma ķermeņiem un citiem labiekārtojuma elementiem. |
| 3.6. | Tehnoloģisko iekārtu izvietojums | Ja tiek paredzēti, piemēram, sadales skapju izvietojums, tos ievietot pēc iespējas vizuāli neuzbāzīgākus. |
| 3.7. | Būvprojekta ekspertīze | Nav vajadzīga. |
| **4** | **BŪVNIECĪBAS IECERES IEROSINĀŠANAI UN BŪVPROJEKTĒŠANAI NEPIECIEŠAMIE DOKUMENTI UN IZEJMATERIĀLI** | |
| 4.1.. | Būvniecības ieceres iesnieguma veids, saskaņā ar Ministru kabineta 14.10.2014. noteikumi Nr.633 “Autoceļu un ielu būvnoteikumi”, 7. pielikums. | Aizpilda Projektētājs sadarbībā ar Pasūtītāju |
| 4.2. | Būvatļaujā, apliecinājuma kartē un paskaidrojuma rakstā iekļaujamie nosacījumi | Izsniedz Ādažu novada pašvaldības Būvvalde |
| 4.3. | Īpašuma tiesību apliecinošie dokumenti zemesgabalam/ objektam | Izsniedz Pasūtītājs |
| 4.4. | Zemes gabala topogrāfiskais plāns | Pasūta Projektētājs. |
| 4.5. | Situācijas plāns | Izsniedz Pasūtītājs |
| 4.6. | Koku un krūmu izciršanas atļauja | Ja nepieciešams, izsniedz Ādažu novada pašvaldības Būvvalde.  Pievienot projektam, ja esošie krūmi vai koki traucē paredzētos rekonstrukcijas darbus:  1. Izsniedz Pasūtītājs, saskaņā ar Projektētāja sagatavoto informāciju;  2. Koku ciršanu neparedzēt no 15.aprīļa līdz 30.jūnijam; Būvprojektā pievienot saskaņojumu vai izciršanas atļauju. |
| **5** | NEPIECIEŠAMIE TEHNISKIE NOTEIKUMI | |
| 5.1. | Ūdensapgādei | SIA “Ādažu ūdens” |
| 5.2. | Kanalizācijai | SIA “Ādažu ūdens” |
| 5.3. | Siltumapgādei | Nav vajadzīgs |
| 5.4. | Gāzes apgādei | AS “Latvijas gāze” |
| 5.5. | Elektroapgādei | AS “Sadales tīkli” |
| 5.6. | Telekomunikācijām | SIA “Latvijas Mobilais telefons”; SIA “TET” |
| 5.7. | Ceļu infrastruktūrai | VSIA “Latvijas valsts ceļi” |
| 5.8. | Ielu apgaismojumam | PA “Carnikavas Komunālserviss” |
| 5.9. | Aizsardzības zonu prasības | Vajadzīgas (vēsturiskā apbūves zona, inženierkomunikāciju aizsargjoslas un drošības zonas). |
| 5.10. | Vides aizsardzības prasības. | Valsts vides dienests |
|  | **NOSACĪJUMI** | |
| 6. | Ģenerālais projektētājs un būvuzņēmējs | Nosaka atbilstoši Publisko iepirkumu likumam |
| 7. | Projektēšanas uzsākšanas un pabeigšanas termiņi | 1. Atzīme par BMS izpildi būvatļaujas saņemšanai – 2 (divi) mēneši no līguma parakstīšanas; 2. Atzīme par projektēšanas nosacījumu izpildi būvatļaujā (tajā skaitā CSDD audita atzinums atbilstoši Ministru kabineta 25.11.2008. noteikumu Nr. 972 “Ceļu drošības audita noteikumi” 7.1.3. punktam) – 6 (seši) mēneši no līguma parakstīšanas. 3. Izpildītājs veic Autoruzraudzību būvdarbu izpildes laikā – no būvdarbu līguma noslēgšanas dienas līdz Objekta nodošanai ekspluatācijā. |
| 8. | Celtniecības uzsākšanas un pabeigšanas termiņi | Plānotais būvdarbu ilgums:   * 1. Būvprojekta Būvdarbu pilnīga realizācija - 10 (desmit) kalendārie mēneši, būves nodošana ekspluatācijā – ne ilgāk kā 2 (divi) kalendārie mēneši, neieskaitot tehnoloģisko pārtraukumu. |
| 9. | Saskaņošana ar Pasūtītāju | 1. Šajā specifikācijā noteiktajos termiņos Projektētājs iesniedz Pasūtītājam sākotnējās idejas vizuālos risinājumus un aprakstus, Būvprojektu minimālā sastāvā un Būvprojektu (pēc būvatļaujas, ar nosacījumiem, saņemšanas no Ādažu novada pašvaldības Būvvaldes), risinājumus saskaņojot ar Pasūtītāju un Būvvaldi. 2. Ne retāk kā divas reizes mēnesī, Projektētājs piedalās projektēšanas plānošanā Pasūtītāja telpās, risinājumu savlaicīgas saskaņošanas nodrošināšanai. 3. Sanāksmes organizē un protokolē Izpildītājs, iepriekš par sanāksmju laiku vienojas precizējot ar Pasūtītāja pārstāvi. 4. Visas saskaņošanas ar Pasūtītāju veic rakstiskā vai e-pasta veidā ar Pasūtītāja pārstāvi kurš norādīts līgumā. 5. Pasūtītājs izskatīšanu veic 1 (vienas) nedēļas laikā pēc visu būvprojekta risinājumu materiālu saņemšanas. 6. Pēc būvprojekta saskaņošanas ar Pasūtītāju, Projektētājs saskaņoto projektu iesniedz izskatīšanai Ādažu novada pašvaldības Būvvaldē. 7. Projekta galīgās versijas saskaņošanu, iesaistot Pasūtītāja speciālistus, Pasūtītājs veic 1 (vienas) nedēļas laikā no labotā būvprojekta saņemšanas brīža. |
| 10. | Sabiedrības informēšanas materiāli | 1. Projekta ieceres prezentācija Pasūtītājam un darba grupai pirms Būvprojekta minimālā sastāvā saskaņošanas, kurā informē par Jaunkūlu ielas, Veckūlu ceļa posmam un tai piegulošo teritoriju telpiskajiem risinājumiem, iekļaujot provizorisko izbūves tāmi. 2. Tehniskā projekta detalizētu tehnisko risinājumu un būvdarbu izmaksu prezentācija Pasūtītājam un darba grupai pirms Būvprojekta saskaņošanas. |
| 11. | Darba organizācija | 1. Pasūtītājs izveido pagaidu lietu BIS sistēmā. 2. Pasūtītājs pilnvaro Projektētāju izstrādāt būvprojektu. 3. Projektētājs sagatavo būvprojektu minimālajā sastāvā (BMS) un ievieto BIS un iesniedz to apstiprināšanai Pasūtītājam. 4. Pasūtītājs BMS iesniedz Būvvaldē. 5. Būvprojekts minimālajā sastāvā (BMS) papildus iesniedzams Pasūtītājam digitālā formātā (dwg., excel., word faili). 6. Izstrādāto būvprojektu pēc saskaņošanas ar tehnisko noteikumi izsniedzējiem, iesniedz BIS sistēmā apstiprināšanai Pasūtītājam. 7. Pasūtītājs pēc apstiprināšanas iesniedz Būvprojektu Būvvaldē. 8. Kad saņemta Būvvaldes atzīme par projektēšanas nosacījumu izpildi, Pasūtītājs paraksta nodošanas – pieņemšanas aktu 2 (divos) eksemplāros papīra formā vai 1 (vienā) eksemplārā parakstot ar elektronisko parakstu. 9. Apstiprināto Būvprojektu sagatavo divos (2) oriģināleksemplārā papīra formā un vienu (1) elektroniskā *CD* vai *USB* formātā (tekstuālās sadaļas, izmantojot *MS Word*; Darbu un materiālu daudzumu saraksts, izmantojot *MS Excel*; Grafiskiem materiāliem izmantojot *MicroStation, AutoCad*, programmatūru failu formātus. *Adobe Acrobat Reader* failus pēc Pasūtītāja pieprasījuma). |
| 12. | Autoruzraudzība | 1. Veikt autoruzraudzību atbilstoši saskaņotajam būvprojektam, Ministru kabineta 19.08.2014. noteikumu Nr.500 “Vispārīgie būvnoteikumi” prasībām, ievērojot būvprojekta inženiertehniskos risinājumus, darbu apjomus un to izmaksas un darba izpildes grafiku. 2. Autoruzraugs ir atbildīgs par to, lai visā līguma izpildes laikā tam būtu spēkā esošas licences un sertifikāti, ja tādi ir nepieciešami autoruzraudzības veikšanai saskaņā ar normatīvajiem aktiem. 3. Nepieciešamības gadījumā Autoruzraugam jāpiedalās būvniecības darbu projekta vadības sanāksmēs, bet ne retāk kā reizi 2 nedēļās. 4. Būvdarbu autoruzraudzības ilgums ir līdz objekta nodošanai ekspluatācijā. 5. Pēc Pasūtītāja telefoniska vai rakstiska pieprasījuma Autoruzraugam jāierodas Objektā 48 stundu laikā no pieprasījuma saņemšanas vai savlaicīgi jābrīdina Pasūtītāju par nepieciešamību pārcelt ierašanos uz vēlāku laiku. 6. Nepieciešamības gadījumā, t.sk., ja tas nepieciešams nekvalitatīvi izstrādāta BP gadījumā, Autoruzraugs bez papildus atlīdzības veic izmaiņas vai papildinājumus būvprojektā. 7. Autoruzrauga pienākums ir nekavējoties informēt Pasūtītāju par visiem apstākļiem, kuri var ietekmēt būvniecības procesu, un sniegt priekšlikumus par iespējamiem risinājumiem. |
| **ĪPAŠIE NOSACĪJUMI PROJEKTĒTAJAM (IZPILDĪTĀJAM) BŪVPROJEKTA IZTRĀDEI** | | |
|  | Vispārīgā daļā iekļaut izejmateriālus projektēšanai un topogrāfiskos uzmērījumus, tehniskos noteikumus. | |
|  | Būvprojektā (pievienot, atbilstoši projekta risinājumiem visas nepieciešamās un atbilstošās būvprojekta sadaļas) Arhitektūras daļā paredzēt ĢP, TI, AR sadaļas (t.sk., iekārtu, konstrukciju un materiālu kopsavilkumu); Inženierrisinājumu daļā paredzēt ŪKT, MK sadaļas (t.sk., iekārtu, konstrukciju un materiālu kopsavilkumu); Ekonomikas daļā IS (iekārtu, konstrukciju un materiālu kopsavilkumu), BA (būvdarbu apjomu sarakstu), DOP (darbu organizēšanas projektu), T (izmaksu aprēķinu) sadaļas. | |
|  | Visās būvprojekta sadaļās izstrādāt detalizētus rasējumus, lai nodrošinātu būvdarbu veikšanu un projekta nepārprotamību. Tai skaitā labiekārtojuma elementiem - soliņiem, atkritumu urnām, apgaismes stabiem, apgaismes ķermeņiem un citām iekārtām. | |
|  | Būvprojektam pievienot atgūstāmo materiālu specifikāciju un koptāmē iekļaut transportēšanas izmaksas (ja nepieciešams papildinot ar fotofiksāciju), kurā izvērtēti un uzskaitīti atgūstāmie materiāli (piem. grunts, melnzeme, betona bruģis, laukakmens bruģis, ceļu apmales, plāksnes, balsti, stabi, ceļazīmes, inženierkomunikāciju aku lūkas, citi būvmateriāli u.tt), aprakstīti otrreizējas izmantošanas risinājumi (nododami glabāšanai/nodošanai vai izmantojami šajā objektā, projektā) un metodes, kas ir draudzīgas videi un vienlaicīgi ekonomē pašvaldības līdzekļus, kā arī minēta pasūtītāja norādītā transportēšanas vieta un norādījumi. | |
|  | Inženierrisinājumu daļā iekļaut esošo un jauno konstrukciju un iekārtu risinājumu rasējumus, mezglus un specifikācijas. | |
|  | Izmaksu aprēķina lokālajā tāmē “Vispārīgie būvdarbi” iekļaut izmaksas informācijas stenda (būvtāfeles) izgatavošanai un uzstādīšanai. Izmaksu aprēķina koptāmē iekļaut arī pārējos izdevumus- būvuzraudzības, autoruzraudzības u.c. izmaksas. | |
|  | Darbu organizēšanas projektu izstrādā visam būvdarbu apjomam (būvprojektam), un tam ir šādas sastāvdaļas:  1. būvdarbu kalendāra plāns;  2. būvdarbu ģenerālplāns;  3. darba aizsardzības plāns (to var izstrādāt arī kā patstāvīgu dokumentu);  4. skaidrojošs apraksts.  Būvprojekta sadaļā “Darbu organizēšanas projekts” obligāti jāiestrādā pasākumi enerģiju taupoša un videi draudzīga būvniecības procesa īstenošanai. | |
|  | Būvprojektu izstrādāt vadoties pēc iepriekš izstrādātajos projektos un tehniskajās shēmās sniegtajiem risinājumiem un rekomendācijām. | |
|  | Būvprojekta paskaidrojuma rakstā un materiālu specifikācijās jānorāda būvdarbos izmantojamo materiālu tehniskos un ķīmiskos parametrus, lai būvuzņēmējs, kā analogu varētu izvēlēties izstrādājumu ne tikai ar identiskiem tehniskiem, bet arī identiskiem ekoloģiskajiem parametriem. | |
|  | Iekārtām (ja paredz) jānorāda precīzus tehniskos parametrus un vidējās ekspluatācijas izmaksas gadā. | |

Tehniskās specifikācijas aktualizēšanas datums – 05.04.2024.